अब आंध्र प्रदेश के सीएम चंद्रबाबू नायडू ने राहुल गांधी से मुलाकत करके महागठबंधन के मोतियों को संजोने का जिम्मा उठाया है। जिसके बाद एक बार फिर मोदी विरोधियों में जान आ गई है। नायडू ने दिल्ली दौरे पर राहुल के साथ मोदी और भाजपा को हराने का संकल्प लिया. साथ ही रांकपा के शरद पवार, नेशनल कॉन्फ्रेंस के फारूख अब्दुल्ला, सीपीआई (एम) के सीताराम येचुरी, सपा के संरक्षक मुलायम सिंह यादव से गर्मजोशी से मुलाकात भी की है। इससे पहले वो बसपा सुप्रीमो मायावती से भी मिल चुके हैं. पश्चिम बंगाल की मुख्यमंत्री ममता बनर्जी से भी उनकी इस मुद्दे पर बात हो चुकी है.